Document ID: /roh_data/filtered/fineweb-2-filterrobots_roh.jsonl.gz/10690

L’implant da biatlon en il territori Clavadels a Puntraschigna duai vegnir engrondì. Previs sajan ina terza schiba e duas novas armas a caliber pitschen. Tras quai duai s’augmentar cleramain la capacitad da l’implant, scriva la suprastanza da Puntraschigna en ses rapport. Ils custs d’investiziuns importan 48’000 francs. La suprastanza da Puntraschigna ha decis da sustegnair quellas cun 25’000 francs. L’uffizi da sport Grischun surpiglia ina contribuziun als custs totals da 20%. Il rest surpiglia il club da skis Bernina Puntraschigna. L’engrondiment da l’implant da biatlon a Puntraschigna è previs per l’enviern 2022/2023.
RTR novitads 12:00